stanford-oval/wikipedia huggingface dataset:
בית הערבה (שיר)

| --- | --- |

 שיר בביצוע אריק איינשטיין
 יצא לאור:  1969
 שפה:  עברית
 איי-סייד:  "אוב־לה־די אוב־לה־דה"
 כתיבה:  חיים חפר ועמוס קינן
 לחן:  שמוליק קראוס
"בית הערבה" הוא שיר שכתבו חיים חפר ועמוס קינן והלחין שמוליק קראוס. תחילה היה מיועד השיר לחלונות הגבוהים, אך עקב התפרקות השלישייה הוא הועבר לאיינשטיין. השיר שייך לסוגת שירי "ארץ ישראל הישנה והטובה".
הוא מספר את סיפור נפילתו של בית הערבה. הקיבוץ הוקם ב-1939 בצפון ים המלח, אזור נידח באותן שנים. עם פרוץ מלחמת השחרור לא ניתן היה להגן עליו ומתיישביו נאלצו להתפנות.
כתיבת השיר

קראוס הלחין את המנגינה לאחר מות אביו, שעבד שנים במפעלי ים המלח בסדום ובבית הערבה, וקראוס עם משפחתו נהגו לבקרו בסופי שבוע. ב-1966 נפטר האב ושנה לאחר מכן קראוס כתב לזכרו את הלחן. קראוס כתב את שורת הפתיחה של השיר, אך לא הצליח להמשיכן ומסר את הלחן לעמוס קינן, שהיו לו חברים בבית הערבה והוא כתב עליהם את השיר.
קראוס סיפר על השיר: "את השיר כתבתי לזכרו של אבי. הוא עבד בים המלח בשנות הארבעים ועזר להקים את קיבוץ בית הערבה. הוא עזר להם בשטיפת המטבח והבריח בשבילם קצת נשק. הוא היה מאכער רציני, אבא שלי. בסופי שבוע היינו נוסעים אליו. בית הערבה היה כמו בית שני בשבילנו" .
חפר הוסיף את הפזמון לאחר מכן. הוא כתב באותה תקופה שירים לשלישיית החלונות הגבוהים, וכיוון שהשיר שכתב קינן היה קצר מדי, חפר הוסיף לו את הפזמון החוזר.
קינן וחפר השתמש בסיפורי הילדות של קראוס על אביו, שהיה נהג משאית והעביר סחורות ונשק אל בית הערבה.
בסופו של דבר לא נכלל השיר באלבום של החלונות הגבוהים. אחרי שהלהקה התפרקה קראוס הקליט את השיר בלונדון, וגנז את ההקלטה. במקביל הקליט אריק איינשטיין את השיר בעיבודו של אלברט פיאמנטה. השיר היה אמור להיכלל באלבום "מזל גדי" של איינשטיין אך לבסוף לא נכלל בו. ב-1969 השיר יצא בתקליטון שכלל בהם גם גרסה בעברית של "אובלדי אובלדה" של הביטלס.
קראוס הקליט אותו בשנית בשנת 1994, וכלל אותו באלבום "ידידותי לסביבה".
מבצעי השיר

אריק איינשטיין, נבדק ב-2023-05-16
שמוליק קראוס
אריק סיני, נבדק ב-2023-05-16
יגאל בשן, נבדק ב-2023-05-16
שלישיית המעפיל, נבדק ב-2023-05-16
מיקי שביב, נבדק ב-2023-05-16
רונית אופיר, נבדק ב-2023-05-16
לקריאה נוספת

בית הערבה בעונג השישי של פרנס בגלי צה"ל
רכז רימונים

| --- | --- |

רכז רימונים בבקבוק ולצידו כף סינית עם הרוטב
 
 מאכלים
 סוג:  רוטב תיבול, סירופ פירות
 אזור מוצא:  דרום-מערב אסיה
 מרכיבים עיקריים:  רימון 
 
רכז רימונים הוא רוטב תיבול מזרח תיכוני ממיץ רימונים מרוכז. הרכז הוא נוזל כהה בצבע אדום - בורדו שמשמש בדרך כלל בתבשילי דגים ובשר, וגם כתחליף לחומץ בסלטים. במטבח הטורקי מוסיפים אותו לדולמה.
בשל תקופת הגידול הקצרה יחסית בין ספטמבר לדצמבר, ועל אף שפרי הרימון נשמר במשך כחודש לאחר קטיפתו ונחשב לבעל חיי מדף ארוכים יחסית, רכז הרימונים הוא אמצעי לשימור מזון לטווח ארוך המאפשר להנות מטעם הפרי במשך כל השנה.
אטימולוגיה

במטבח הפרסי מכונה הרכז "רובה אנאר" (מפרסית: رب انار) ובמטבח הקווקזי "נשארב" (נהגה נרשרב). השם נשראב שמקורו באזרית (انارشراب - narşərab), ופירושו המילולי יין רימונים, אף על פי שהוא אינו מכיל אלכוהול. הוא מורכב מ-10 אחוזים של חומצת לימון ו-45% סוכר. כך המנות מקבלות טעם חמצמץ קל בהוספתו תוך פרופיל טעם מורכב יותר.
הכנה

הכנת הרכז משתנה ממתכון למתכון וכוללת בדרך כלל קילוף הרימונים להוצאת גרעיניו וסחיטתם עד להפקת מיץ. המיץ מבושל במשך כמה שעות עד מחצית מנפחו המקורי ולאחר שהמיץ מתעבה מוסיפים סוכר, כוסברה, בזיליקום, קינמון, לפעמים פלפל שחור או אדום.
במאכלים

עץ הרימון עמיד בפני תנאי אקלים קשים ואין דורש כמעט מים. בהתאם לכך, הוא גדל באזורים בעלי אקלים צחיח כאיראן, הודו, ואזור הים התיכון כטורקיה, מצרים, תוניסיה ומרוקו.
הרכז נפוץ מאוד במטבח הפרסי ומטבח הטורקי כתוספת מעל מלבי, יוגורט, תבשילי קדרה, ממולאים (דולמה) וסלטים כגון חצילים בטחינה. כמו כן אפשר להוסיף אותו לתבשילי בשר כבולונז ופאי רועים.
ערך תזונתי

בדומה לפרי הרימון גם לרכז תכונות בריאותיות רבות.
מיץ רימונים טבעי מכיל כ-85 אחוזים מים וכ-10 אחוזים הם סוכרים בצורות שונות: סוכרוז, פרוקטוז וגלוקוז. בתהליך ההכנה מבושל המיץ ותכולת המים מצטמצת לכדי מחצית.
הרכז מכיל סיבים תזונתיים וחלבון וויטמינים כאשלגן וחומצה פולית. הרכז מכיל גם ויטמין C ו-K שהם נוגדי חימצון וגם פוליפנול שתורם לתפקוד הלב ומפחית את רמת הכולסטרול בדם.
עם זאת, בכדי לחסוך במחיר חומר הגלם, ישנם יצרנים המוסיפים סוכר באופן מלאכותי ואף חומרי טעם וריח ובכך הערך התזונתי נפגע.
לרכז בדומה למיץ הרימונים מיוחסות סגולות רפואיות שונות כמו שמירה על לחות ועור בריא ומניעת הופעת קמטים וסימני הזדקנות, חיזוק סיב השערה ומניעת נשירה, הפחתת לחץ דם גבוה, העלאת חשק מיני וניקוי מערכת העיכול אך חלק מהוויטמינים נהרסים בתהליך הבישול.
ראו גם

גרנדין
המטבח המזרח-תיכוני
המטבח הישראלי
המטבח הפרסי
הערות שוליים

↑  "Narsharab in Culinary Dictionary". www.langet.ru. נבדק ב-2019-07-04.
↑  "Narsharab, country's delicious pomegranate sauce". Azerbaijan State News Agency (באנגלית). 2019-07-04. נבדק ב-2019-07-04.
↑  Ministry of Culture and Tourism Republic of Azerbaijan (2013).  Kerimli T; Kerimov E; Ramazanova A (eds.). Azerbaijani Cuisine (A Collection of Recipes of Azerbaijani Meals, Snacks and Drinks) (PDF). Baku: «INDIGO» print house. p. 131. ISBN 978-9952-486-00-1.
↑  "Narsharab, country's delicious pomegranate sauce". Azerbaijan State News Agency (באנגלית). 2019-07-04. נבדק ב-2019-07-04."Narsharab, country's delicious pomegranate sauce". Azerbaijan State News Agency. 2019-07-04. Retrieved 2019-07-04.
↑  Ministry of Culture and Tourism Republic of Azerbaijan (2013).  Kerimli T; Kerimov E; Ramazanova A (eds.). Azerbaijani Cuisine (A Collection of Recipes of Azerbaijani Meals, Snacks and Drinks) (PDF). Baku: «INDIGO» print house. p. 131. ISBN 978-9952-486-00-1.Ministry of Culture and Tourism Republic of Azerbaijan (2013). Kerimli T; Kerimov E; Ramazanova A (eds.). Azerbaijani Cuisine (A Collection of Recipes of Azerbaijani Meals, Snacks and Drinks) (PDF). Baku: «INDIGO» print house. p. 131. ISBN 978-9952-486-00-1.
↑  יעל גרטי, רימונים להמונים - חמישה מתכונים אדומים, באתר ynet, 17 בספטמבר 2006
רכז רימונים מאיראן
שלמה שמשון קרליץ

| --- | --- |

הרב שלמה שמשון קרליץ (ראשון משמאל) על במת הכבוד בכנס של דגל התורה, יד אליהו, 1990. לצדו נראים: הרב חיים קניבסקי, הרב אלישיב והרב שך
 לידה:  ט' באב תר"ע וילנה
 פטירה:  20 בספטמבר 1999 (בגיל 89) י' בתשרי תש"ס
 מקום קבורה:  בית הקברות של נציבי ישיבת פוניבז'
 מקום פעילות:  לכוביץ', תל אביב, פתח תקווה
 תקופת הפעילות:  ? – 20 בספטמבר 1999 
 השתייכות:  חרדים ליטאים 
 תחומי עיסוק:  דיין, אב בית דין, פוסק ומחבר
 רבותיו:  אביו מאיר קרליץ, חיים עוזר גרודזנסקי, ירוחם ליבוביץ, דודו אברהם ישעיהו קרליץ ("החזון איש"), יצחק זאב הלוי סולובייצ'יק
 חיבוריו:  שאלות ותשובות "עטרת שלמה" ו"משפטי שלמה"
 אב:  מאיר קרליץ
 אם:  מרים (בת שלמה הכהן)
 
הרב שלמה שמשון קרליץ (ט באב תר"ע, וילנה - י' בתשרי תש"ס, 20 בספטמבר 1999, בני ברק) היה רב, פוסק ותלמיד חכם ליטאי וישראלי, שימש במשך שנים רבות כאב בית דין בבית הדין הרבני בפתח תקווה. הוא מחבר ספרי השו"ת "עטרת שלמה" ו"משפטי שלמה".
ביוגרפיה

נולד בווילנה לרב מאיר קרליץ ולמרים, בתו של הרב שלמה הכהן זקן רבני וילנה, ומחבר הספרים הנודעים "חשק שלמה" על הש"ס, ושו"ת "בנין שלמה".
בילדותו שהה רבות בביתו של הרב חיים עוזר גרודזנסקי שאביו היה ממקורביו, ואת ראשית לימודיו עשה אצלו ואצל אביו. למד בישיבה קטנה בעיר הולדתו והתקרב לדודו החזון איש שהתגורר אז בעיר. לאחר מכן עבר ללמוד בישיבת מיר והתקרב לרב ירוחם ליבוביץ. כבר בבחרותו מילא לעיתים את מקום אביו בהוראה ופסיקת הלכה בעיירה לכוביץ', בעיתות אשר אביו רב העיירה, שהיה בין היתר מראשי ועד הישיבות בפולין, נעדר בשל מחויבויותיו הציבוריות.
עלה ארצה בסוף שנות ה-30 של המאה ה-20, והמשיך ללמוד בישיבות הארץ-ישראליות. בארץ ישראל קיים קשרי לימוד עם דודו "החזון איש", רבי אברהם ישעיהו קרליץ, ועם הרב מבריסק, רבי יצחק זאב הלוי סולובייצ'יק, שנמלט אליה בראשית שנות ה-40.
בשנת ת"ש נישא לדבורה לבית ויינר. מיד לאחר נישואיו, התמנה בהסכמתו והמלצתו של דודו החזון איש, לדיין בבתי הדין הרבניים. תחילה שימש כדיין ואב בית דין בתל אביב, ומאוחר יותר בפתח תקווה. במשרה זו נשא למעלה מארבעים שנה. חבריו להרכב בתחילת דרכו בפתח תקווה, היו הרבנים ראובן כץ ועובדיה יוסף. החל מתשי"ז (1957) שימש כחבר הוועדה הבוחנת לדיינים.
בציבוריות הישראלית הכללית הוא זכור כמי שישב ביוני 1969 בראש ההרכב האוסר בפרשת האח והאחות חנוך ומרים לנגר.
הרב שלמה שמשון קרליץ נפטר, לאחר מחלה ממושכת, בליל יום הכיפורים תש"ס. במוצאי יום הכיפורים קרוב לחצות, הובא למנוחות בבית הקברות של נציבי ישיבת פוניבז' בבני ברק.
לאחר פטירתו הועברה ספרייתו בשלמותה לספריית ישיבת בית מאיר. אולם הקריאה בו שוכנה הספרייה, נקרא "עטרת שלמה" על שמו.
ספריו

עטרת שלמה
משפטי שלמה
דברי שלמה
לקריאה נוספת

אליהו פאלי, עמודי שש: פרקים ממסכת חייו של רבינו הגאון רבי שלמה שמשון קרליץ זצ"ל, בני ברק, תשס"א - 2000.
אברהם ישעיהו קרליץ, עטרת שלמה: תולדות חייו של רבינו רבי שלמה שמשון קרליץ ראב"ד פתח תקווה, בני ברק, תשע"א - 2011
הערות שוליים

↑  הודעה על מינוי ועדה בוחנת, ילקוט הפרסומים תשי"ז, עמ' 996.
↑  ראו: גבריאל יצחק רוונה, "אוצר הספרים" של ישיבת "בית מאיר", בעלון איגוד ספרני היהדות כז.
| --- | --- |
בקרת זהויות :  NLI: 987007511494605171  ISNI: 0000 0000 4940 0735  LCCN: nr97025879  VIAF: 51596893   WorldCat (עם VIAF): 51596893 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
נבחרת גרמניה המזרחית בכדורסל

| --- | --- |
גרמניה המזרחית
 מידע כללי
 הצטרפות:  1952
 השתייכות:  פיב"א
 
 משחק בינלאומי ראשון
  גרמניה המזרחית 37–87 ברית המועצות ברית המועצות איסטנבול, טורקיה; 22 במאי 1959
 הניצחון הכי גדול
  גרמניה המזרחית 87–42 שוודיה שוודיה האלה, גרמניה המזרחית; 5 במאי 1967
 ההפסד הכי גדול
  גרמניה המזרחית 37–87 ברית המועצות ברית המועצות איסטנבול, טורקיה; 22 במאי 1959
 גביע העולם בכדורסל
 הופעות:  אין
 המשחקים האולימפיים
 הופעות:  אין
 אליפות אירופה
 הופעות:  5 (הראשונה ב-טורקיה 1959)
 ההישג הטוב:  מקום שישי (פולין (1928–1980) 1963)
 
נבחרת גרמניה המזרחית בכדורסל (בגרמנית: Basketballnationalmannschaft der Ost-Deutschland) הייתה נבחרת כדורסל שייצגה את הרפובליקה הדמוקרטית הגרמנית בין השנים 1952 ו-1990 ונשלטה על ידי פדרציית הכדורסל המזרח-גרמנית.
הישג השיא של הנבחרת בטורנירים בינלאומיים היה באליפות אירופה 1963 בוורוצלב, פולין, אז זכתה הנבחרת במקום השישי.
היסטוריה

לאחר מלחמת העולם השנייה היו שתי נבחרות כדורסל לגרמניה. נבחרת גרמניה המזרחית הצטרפה כחברה לפיב"א ב-1952, בנוסף לגרמניה המערבית. היא לא העפילה לטורניר בינלאומי עד אליפות אירופה 1959, שם סיימה במקום ה-14.
באליפות אירופה 1961 בבלגרד סיימה גרמניה המזרחית במקום ה-12 מתוך 19 הנבחרות, ארבעה מקומות לפני גרמניה המערבית. נבחרת הכדורסל המזרח-גרמנית זכתה להצלחתה הגדולה ביותר שנתיים לאחר מכן, באליפות אירופה 1963 בוורוצלב. לאחר ארבעה ניצחונות ושלושה הפסדים בסיבוב המקדים, גרמניה המזרחית סיימה שלישית (אחרי אלופת הטורניר ברית המועצות והסגנית פולין) בבית ב'. מכיוון שרק שתי הנבחרות הראשונות עלו לחצי הגמר, שיחקה הנבחרת מול בלגיה ובולגריה בסיבוב הדירוג. לאחר שניצחה את בלגיה 81–35 הפסידה גרמניה המזרחית לבולגריה 62–77. לדברי מומחים רבים, הנבחרת המזרח-גרמנית הייתה אחת ההפתעות הגדולות של הטורניר.
באליפות אירופה 1965 במוסקבה וטביליסי לא הצליחה הנבחרת לשחזר את הצלחתה משנתיים קודם לכן. עם זאת, היא סיימה ארבעה מקומות לפני גרמניה המערבית וסיימה במקום העשירי מתוך 16 נבחרות. גרמניה המזרחית התחרתה באליפות אירופה האחרונה שלה באליפות 1967 שהתארחה בהלסינקי וטמפרה, בה סיימה במקום ה-14.
לאחר הכישלון באליפות אירופה שנה קודם לכן, גרמניה המזרחית נרשמה למוקדמות לאולימפיאדת מקסיקו סיטי 1968. במוקדמות הם ניצחו את גרמניה המערבית בפעם השנייה, אך לא העפילו לטורניר. למרות חוסר הפופולריות של הכדורסל במדינה, גרמניה המערבית ניצחה את גרמניה המזרחית לראשונה רק בשנת 1973. גרמניה המזרחית מעולם לא העפילה לאליפות העולם או לטורניר הכדורסל האולימפי.
פירוק

בשנת 1969 החליטה מפלגת האיחוד הסוציאליסטי של גרמניה להעביר את המיקוד שלה לענפי הספורט שלדעתם יביאו למדינה הכי הרבה מדליות ויעזרו לה לצבור נקודות בתחרויות בינלאומיות. כיוון שכדורסל הוא ספורט קבוצתי שבו, בניגוד לספורט יחידני, כל הנבחרת יכולה לזכות רק במדליה אולימפית אחת, הנבחרת איבדה תמיכה ממשלתית ניכרת. בסופו של דבר, המפלגה אסרה על שחקני הכדורסל שלה לנסוע למדינות לא סוציאליסטיות, והגבילה מאוד את קידום הכישרונות. מדיניות זו הובילה בסופו של דבר לסיום קיומו של הכדורסל הבינלאומי בגרמניה המזרחית, שפורק לחלוטין לאחר 1973, אף על פי שהפדרציה המשיכה להיות מוכרת על ידי פיב"א כחברה מלאה, עד לאיחוד גרמניה מחדש ב-1990.
הערות שוליים

↑  "EuroBasket 1959 tournament results". Archive.fiba.com.
↑  "EuroBasket 1961 tournament results". Archive.fiba.com.
1 2 3  "East Germany basketball history". horch-und-guck.info.
↑  "EuroBasket 1967 tournament results". Archive.fiba.com.
קולולוש

| --- | --- |
 מוקד פעילות:  ירושלים, ישראל ישראל
 תקופת הפעילות:  2003–2014, 2018
 סוגה:  היפ-הופ, ג'אז, פאנק, גרוב
 חברת תקליטים:  התו השמיני • היי פידליטי • ג'י רקורדס • קמע
 שיתופי פעולה בולטים:  קרולינה, סגול 59, קוואמי, רועי קאשי, שאנן סטריט, יוסי פיין, דניאל בדינגפילד, באני סיגלר
 חברים
 אורי וינוקור רבל סאן יובל גרשטיין יוגב שטרית ספי ציזלינג עומר לוז
 חברים לשעבר
 אריק לוי מתן גוב ארי דדי כהן ירון אוזנה
 
קולולוש (באנגלית: Coolooloosh) הוא הרכב מוזיקלי ישראלי. מבין הרכבי הגרוב הישראליים הבולטים ביותר.
היסטוריה

ב-2005 הוציא ההרכב את אלבום הבכורה, "קולולוש". האלבום הוקלט בירושלים ומשלב בתוכו את סגנונות ההיפ-הופ, הג'אז והפאנק. ב-2006 הוציאו את הסינגל "Fight Rebel Sun". השיר הוקלט בשיתוף האמנים סגול 59, קוואמי, קרולינה, קאשי ושאנן סטריט כחלק מהמאבק להשארתו של סולן הלהקה, הראפר היהודי-אמריקאי רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית.
בראשית 2008, יצאה הלהקה לחודשיים של הקלטות והופעות בארצות הברית, לטובת הקלטת אלבומם השני, "Elements of Sound". את האלבום הפיק דייוויד אייבורי, אשר עבד בעברו עם אריקה באדו. כמו כן, בשירים "Some Place" ו-"Yeah Yeah Yeah" מתוך האלבום, מתארח זמר הג'אז האמריקאי באני סיגלר (אנ'). האלבום זכה לשבחים רבים ממבקרי המוזיקה בישראל ומחוצה לה.
ב-2009, הוציאו את אלבום הרמיקס "Coolooloosh Remixed" הכולל רמיקסים לשירים מתוך אלבומם הקודמים אשר הופקו על ידי מיכאל כהן, בן הנדלר, ג'וני גולדשטיין ואמנים נוספים. ב-2011 הוציאו את הסינגל "Everyday", יחד עם הזמר הבריטי דניאל בדינגפלד (אנ'). השיר הוקלט בעת ביקורו של בדינגפלד בישראל.
ב-2014, הוכרז כי ההרכב התפרק. ב-2018 ההרכב התאחד, והוציא את המיני-אלבום "The Stakes Are High".
חברי ההרכב

חברי ההרכב יובל גרשטיין ויוגב שטרית, פועלים גם בהרכב הרוק חם ומחמם בום. אורי וינוקור ועומר לוז פועלים גם בהרכב ההיפ הופ הישראלי הרב-לשוני סיסטם עאלי. רבל סאן פועל גם בהרכב ההיפ הופ לוסיל קרו.
אורי וינוקור - בס
רבל סאן - ראפ
יובל גרשטיין - גיטרה ושירה
יוגב שטרית - תופים
ספי ציזלינג - סקסופון
עומר לוז - פטיפון וסינתיסייזר
חברי ההרכב > חברים לשעבר

ירון אוזנה היה חבר גם בלהקת התפוחים.
אריק לוי - סקסופון
מתן גוב ארי - חצוצרה
דדי כהן - טכנאי קול
ירון אוזנה - טרומבון
דיסקוגרפיה > אלבומי אולפן

2005: קולולוש
2008: Elements of Sound
דיסקוגרפיה > מיני-אלבומים

2018: The Stakes Are High
דיסקוגרפיה > אלבומי הופעה

2007: Live in the Dark
דיסקוגרפיה > אלבומי רמיקס

2009: Coolooloosh Remixed
דיסקוגרפיה > אלבומי אוסף

2010: Combina
הערות שוליים

1 2  שגיא בן נון‏, הרכב הגרוב קולולוש מתפרק: "הגענו למיצוי", באתר וואלה, 21 בפברואר 2014
↑  Rick Mason, The 2019 Twin Cities Jazz Fest starts today, City Pages
1 2   בן שלו, "אנחנו נראים כמו פרסומת לבנטון": להקת "קולולוש" מתאחדת, באתר הארץ, 10 באוקטובר 2018
↑  פעמון החירות מצלצל "קו לו לו", באתר ‏מאקו‏, 3 בדצמבר 2008
↑  Rebirth of Coolooloosh, The Jerusalem Post | JPost.com
↑  Remix Album, by CooLooLoosh, CooLooLoosh
↑  אסף נבו, ‏מישהו שומע אותם, באתר ‏מאקו‏, 25 ביוני 2011
| --- | --- |
בקרת זהויות :  NLI: 987007305698905171
נבחרת שווייץ בכדורסל

| --- | --- |
שווייץ
 מידע כללי
 הצטרפות:  1932
 השתייכות:  פיב"א אירופה
 דירוג פיב"א (10 באוגוסט 2024):  61       ‎+1‏
  - ניקוד פיב"א:  175.4
 מאמן:  איליאס פאפאתאודורו
 
 משחק בינלאומי ראשון
 שווייץ שווייץ 19 - 39 צרפת צרפת ז'נבה, שווייץ; 5 במרץ 1932
 הניצחון הכי גדול
 שווייץ שווייץ 68 - 19 סקוטלנד סקוטלנד פריז, צרפת; 11 במאי 1951
 ההפסד הכי גדול
 שווייץ שווייץ 53 - 130 ספרד ספרד ז'נבה, שווייץ; 24 בנובמבר 1988
 המשחקים האולימפיים
 הופעות:  3 (הראשונה ב-1936)
 ההישג הטוב:  מקום תשיעי (1936)
 אליפות אירופה בכדורסל
 הופעות:  5 (הראשונה ב-1935)
 ההישג הטוב:  מקום רביעי (1935)
 
נבחרת שווייץ בכדורסל היא נבחרת הכדורסל הלאומית של שווייץ. נחשבת לאחת הנבחרות החלשות באירופה. הדירוג הנוכחי של נבחרת שווייץ ברשימת הדירוג של פיב"א לנבחרות גברים, הוא המקום ה-61 בעולם, נכון ל-10 באוגוסט 2024, עלייה של מקום אחד לעומת דירוג קודם.
נבחרת שווייץ השתתפה 5 פעמים באליפות אירופה בכדורסל והישג השיא שלה הוא מקום רביעי באליפות אירופה הראשונה שהתקיימה בשנת 1935 בביתה. בשנת 1946 שוב התקיימה אליפות אירופה בשווייץ ובאליפות זו סיימה הנבחרת במקום החמישי. בשלוש האליפויות הבאות בהן הנבחרת השתתפה היא לא הגיעה להישגים משמעותיים.
הופעתה האחרונה של הנבחרת באליפות אירופה הייתה בשנת 1955 ומאז לא הצליחה להעפיל לאף טורניר משמעותי.
נבחרת שווייץ השתתפה 3 פעמים במשחקים האולימפיים והישג השיא שלה הוא המקום התשיעי בשנת 1936.
כל האולימפיאדות

| כדורסל במשחקים האולימפיים |
| --- | --- | --- | --- | --- |
| שנה | מיקום | משחקים | ניצחונות | הפסדים |
| גרמניה הנאצית 1936 | מקום תשיעי | 3 | 2 | 1 |
| בריטניה 1948 | מקום 21 | 8 | 2 | 6 |
| פינלנד 1952 | מקום 17 | 2 | 0 | 2 |
אוסטרליה 1956: לא העפילה
איטליה 1960: לא העפילה
יפן 1964: לא העפילה
מקסיקו 1968: לא נרשמה
גרמניה המערבית 1972: לא העפילה
קנדה 1976: לא נרשמה
ברית המועצות 1980: לא העפילה
ארצות הברית 1984: לא העפילה
קוריאה הדרומית 1988: לא העפילה
ספרד 1992: לא העפילה
ארצות הברית 1996: לא העפילה
אוסטרליה 2000: לא העפילה
יוון 2004: לא העפילה
הרפובליקה העממית של סין 2008: לא העפילה
בריטניה 2012: לא העפילה
ברזיל 2016: לא העפילה
יפן 2020: לא נרשמה
צרפת 2024: לא העפילה
ארצות הברית 2028: 
| סך הכל | 3 הופעות | 13 | 4 | 9 |
כל אליפויות העולם

1950 עד 2014 - לא העפילה
2019 - לא השתתפה
2023 - לא העפילה
כל אליפויות אירופה

| אליפות אירופה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
| שווייץ 1935 | מקום רביעי | 4 | 2 | 2 |
לטביה 1937: לא נרשמה
ליטא 1939: לא נרשמה
| שווייץ 1946 | מקום חמישי | 3 | 2 | 1 |
צ'כוסלובקיה 1947: לא נרשמה
מצרים 1949: לא נרשמה
| צרפת 1951 | מקום 13 | 9 | 4 | 5 |
| ברית המועצות 1953 | מקום 11 | 8 | 3 | 5 |
| הונגריה 1955 | מקום 14 | 10 | 5 | 5 |
בולגריה 1957: לא נרשמה
טורקיה 1959: לא נרשמה
יוגוסלביה 1961: לא נרשמה
פולין 1963: העפילה אך פרשה
ברית המועצות 1965: לא העפילה
פינלנד 1967: לא העפילה
איטליה 1969: לא העפילה
גרמניה המערבית 1971: לא העפילה
ספרד 1973: לא נרשמה
יוגוסלביה 1975: לא העפילה
בלגיה 1977: לא נרשמה
איטליה 1979: לא העפילה
צ'כוסלובקיה 1981: לא העפילה
צרפת 1983: לא העפילה
גרמניה המערבית 1985: לא נרשמה
יוון 1987: לא נרשמה
יוגוסלביה 1989: לא העפילה
איטליה 1991: לא העפילה
גרמניה 1993: לא העפילה
יוון 1995: לא העפילה
ספרד 1997: לא העפילה
צרפת 1999: לא העפילה
טורקיה 2001: לא העפילה
שוודיה 2003: לא העפילה
סרביה ומונטנגרו 2005: דרג ב
ספרד 2007: דרג ב
פולין 2009: דרג ב
ליטא 2011: דרג ב
סלובניה 2013: לא העפילה
צרפתקרואטיהגרמניהלטביה 2015: לא העפילה
פינלנדישראלרומניהטורקיה 2017: לא העפילה
צ'כיהגאורגיהאיטליהגרמניה 2022: לא העפילה
קפריסיןפינלנדפוליןלטביה 2025: לא העפילה
| סך הכל | 5 הופעות | 34 | 16 | 18 |
הערות שוליים

↑  דירוג לנבחרות לאומיות גברים באתר פיב"א
באקטאון (סרט)

| --- | --- |
 בימוי:  Arthur Marks 
 תסריט:  Bob Ellison 
 שחקנים ראשיים:  פרד ויליאמסון 
 מוזיקה:  Johnny Pate 
 מדינה:  ארצות הברית 
 שיטת הפצה:  וידאו על פי דרישה 
 הקרנת בכורה:  1975 
 משך הקרנה:  94 דק' 
 שפת הסרט:  אנגלית 
 סוגה:  Blaxploitation, סרט דרמה, סרט פשע 
 דף הסרט ב־IMDb
 
"באקטאון, ארצות הברית" (באנגלית: Bucktown, USA) הוא סרט פעולה אמריקאי משנת 1975.
עלילה

פרד ויליאמסון מככב בתור דיוק ג'ונסון, פעיל שחור לשעבר שמגיע לבאקטאון כדי לקבור את אחיו, בעל בר שנהרג בגלל שסירב לשלם לשוטרים לבנים עקומים עבור הגנה. דיוק מבין שהוא צריך עזרה. לאחר שאיים בעצמו, הוא יוצר קשר עם חברו הוותיק רוי (תלמוס ראסוללה) ומקורביו כדי לבוא לעזור. אבל לאחר שנפטרה מהמשטרה המושחתת, הכנופיה של רוי מחליטה להשתלט על העיירה לעצמה, והבוסים החדשים הופכים גרועים כמו הבוסים הישנים. כדי לעצור אותם, דיוק חייב להגן על העיר לבדו.
דמויות ושחקנים

פרד ויליאמסון דיוק ג'ונסון
פאם גריר – אריתה
תלמוס ראסוללה – רוי
טוני קינג – טי.ג'יי
ברני המילטון – הארלי
ארט לונד – צ'יף פטרסון
טירה טרנר – סטיב
קארל ות'רס – האמבוון
מורגן אפטון – סם
ג'ים בוהן – קליטה
ביקורת

כתב הניו יורק טיימס וינסנט קנבי נתן לסרט ביקורת שלילית, וכינה אותו "ממש גרוע" ו"גם מטופש וגם מרושע", למרות שהוא שיבח את ההופעות של ויליאמסון וגרייר, ואמר שהשניים "מפגינים מספיק שנינות פרטית משלהם הצילו את הסרט מלראות שהוא די בלאגן שהוא."
בראיון מ-2012, הבמאי ארתור מרקס תיאר את הסרט כ"הצלחה גדולה", וציין כי American International Pictures של סמואל ארקוף ראה את הסרט ורצה להפיץ אותו (מארקס הפיץ בעבר דרך תאגיד הקולנוע הכללי שלו). לטענתו, "זה החזיר את העלות הראשונית שלו מהר מאוד, ושיחק בכל עיר פנימית בצפון. הוא הרוויח - כששיחק בתיאטרון סטייט לייק בשיקגו - ב-$60,000 ו-70,000 לשבוע". עבודתו של מארק עם AIP על הסרט הובילה להפצת סרטיו הבאים.
הערות שוליים

↑  Canby, Vincent (13 ביולי 1975). "Movie Review - Bucktown (1975) Screen:'Witch Mountain':Disney Fantasy Shares Bill With 'Cinderella'". The New York Times. נבדק ב-19 ביולי 2012. {{cite web}}:  (עזרה)
↑  Elijah Drenner (director) (29 ביוני 2010). Arthur's Kids: A Conversation with Arthur Marks (short documentary). {{cite AV media}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "באקטאון (סרט)".
טאוומבה

| --- | --- |
סמל נפת טאוומבה

רחוב מרגרט, במרכז העיר
 מדינה:  אוסטרליה אוסטרליה
 מדינה:  קווינסלנד קווינסלנד
 מחוז:  דרלינג דאונס
 טאוומבה:  נפה
 ראש העיר:  פול אנטוניו (אנ') (החל מ-28 באפריל 2012)
 שפה רשמית:  אנגלית
 תאריך ייסוד:  1849
 שטח:  498.1 קמ"ר
 גובה:  691 מטרים
 אוכלוסייה:  ‏
  ‑ בעיר:  136,861 (2018)
  ‑ צפיפות:  274.7 נפש לקמ"ר (2018)
 קואורדינטות:  27°33′S 151°57′E﻿ / ﻿27.55°S 151.95°E﻿ / -27.55; 151.95 
 אזור זמן:  UTC +10
 https://www.tr.qld.gov.au/
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןטאוומבה(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןטאוומבה(למפת קווינסלנד רגילה) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםטאוומבה(למפת קווינסלנד מוגדלת) בריזבן גולד קוסט טאונסוויל קיירנס מאקאי רוקהאמפטון מאונט איסה ט. ה צ פ ו נ י ת  אוסטרליה הדרומית  ניו סאות' ויילס פפואה גינאה החדשה  מפרץ קרפנטאריה  ים האלמוגיםטאוומבה  he tabBackground:;tabBorder:#aaa;defaultTab:0;
טָאווּמבְָּה (באנגלית: Toowoomba, ב-IPA: /təˈwʊmbə/; מכונה 'עיר הגן' ו-'T-בר') היא עיר בנפת טאוומבה בחבל דרלינג דאונס שבמדינת קווינסלנד באוסטרליה, ומכונה בירת החבל. העיר הוקמה בשנת 1849 ונכון ל-2018, אוכלוסיית העיר מונה 136,861 בני אדם.
הגישה לטאוואמבה נעשית באמצעות שני שדות תעופה: נמל התעופה טאוומבה ולקמפ (אנ') ומנחת טאוומבה סיטי (אנ') הקטן יותר.
גאוגרפיה

טאוומבה נמצאת על פסגת רכס השבר הגדול (אנ'), ובגובה של כ־700 מטרים מעל פני הים. רוב מבני העיר ממוקמים בצד המערבי של הרכס, בעוד שבצד המזרחי ישנם כמה רחובות נוספים.
העיר ממוקמת במרחק של 125 קילומטרים ממערב לעיר הבירה של מדינת קווינסלנד, בריזבן.
אחרי הבירה הלאומית של אוסטרליה קנברה, טאוומבה היא העיר השנייה בגודלה מבחינת מספר התושבים בקרב ערי אוסטרליה שאינן נמצאות בסמוך לים, ומכאן היא נחשבת לעיר הגדולה ביותר במחוז דרלינג דאונס (אנ').
העיר פרוסה על קצה הרכס ועל רכסים נמוכים יותר שמסביב לשבר. מהגבול הדרומי של העיר ישנם שני עמקים הנפרשים מדרום לצפון. בכל אחד מהם זורם נחל הנובע ממעיינות הנמצאים משני צידי הרכס המרכזי ליד רחוב ספרינג בגובה של כ־680 מטר מעל פני הים. הנחל המזרחי מכונה איסט קריק והנחל המערבי נקרא ווסט קריק. שניהם זורמים מדרום לצפון לכיוון מרכז העיר, וכאשר הם מתאחדים הם יוצרים את נחל גורי (Gowrie Creek), אשר זורם מערבה לאורך מחוז דרלינג דאונס. הנחל הווה יובל של נהר קונדמין (אנ'), וחלק מאגן מארי-דרלינג. המים הזורמים בנהר גורי עושים את דרכם לאורך כ־3000 קילומטרים לפתחו של נהר מאריי ליד העיר אדלייד בדרום אוסטרליה. במזג אוויר סוער, הגשם שיורד ברחובות המזרחיים ביותר של טאוומבה זורם מזרחה למפרץ מורטון (אנ') -מרחק של כ־170 קילומטרים.
בעיר ישנם 150 גנים ציבוריים אשר ניזונים מהאדמה הוולקנית העשירה של האזור. העצים הצומחים ברחובות העיר הם עצי סיגלון חד-עלים, קינמונום ממשפחת העריים (כגון ער אציל או דפנה) ועצי דולב. בזכות העצים והגנים העיר נחשבת כ"עיר גן או עיר גנים", והדבר בא לידי ביטוי במיוחד במיוחד במהלך פסטיבל הפרחים האוסטרלי שנערך בעיר שנערך מדי שנה בחודש בספטמבר. בעונות הסתיו העיר נשטפת בצבעים של כתום-זהבהב בזכות עצים נשירים הגדלים בפארקים.
גאוגרפיה > פרברים

העיר טאוומבה כוללת 24 שכונות ופרברים:
Centenary Heights
Cotswold Hills
Cranley
Darling Heights
Drayton
East Toowoomba
Glenvale
Harlaxton
Harristown
Kearneys Spring
Middle Ridge
Mount Kynoch
Mount Lofty
Newtown
North Toowoomba
Prince Henry Heights
Rangeville
Redwood
Rockville
South Toowoomba
the city centre
Torrington
Wilsonton
Wilsonton Heights